V dňoch 10. a 11. júna sa uskutočnil v Pezinku 4. ročník medzinárodného festivalu Blues na mlyne. Podujatie prvý deň začalo večerom v priestoroch vinárne Vino Gallery. V  sobotu podvečer program pokračoval na dvore v Schaubmarovom mlyne. Návštevníci mohli vidieť koncerty českého pesničkára a skvelého gitaristu Vladimíra Mertu, Jozefa Barinu so skupinou Meditation four, ďalej účinkovali Bonzo and the Resonators, Juraj "Dura" Turtev, Miloš Železnák, Julian Socha z Veľkej Británie, Milan Konfráter Blues Band, skupina P&B Blues Band, Grapefruit Death a KTM.